 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራዊ ስደተኛ ሰዓረ ፍቓዱ ኣብ እስራኤል 22 መስከረም 2017 ምንጪ ስእሊ, GALI TIBBON መግለጺ ስእሊ, ኣብ አስራኤል ዝርከቡ ስደተኛታት ኣብ ውዕዉዕ ሰላማዊ ሰልፊ ኣብ እስራኤል ንልዕሊ 10 ዓመት ዝተቐመጠ ወዲ 37 ዓመት ሰዓረ ፍቓዱ ኣብዚ ቐረባ ዕለታት ላዕለዎት ሓለፍቲ መንግስቲ እስራኤል: እቲ ብጸለምቲ ኣፍሪቃውያን ዝዕመም ዘሎ ጉልበታዊ ዕዮ ብፍልስጤማውያን ክስራሕ ኣለዎ ደቡብ ተልኣቪቭ ንኣይሁዳውያን ክትከውን እያ ኩሎም ዘይሕጋውያን ስደተኛታት ካብ እስራኤል ክወጽኡ እዮም ብምባሎም ከምዘተሓሳሰቦን ብዙሓት ኤርትራውያን ስደተኛታት በቲ ድቃስ ዝኸልእን ዓቕሊ ዘጻብብን ብተደጋጋሚ ዝወጽእ ሕግታት እቲ ስርዓት ከምዝተጨናነቑ ንቢቢሲ ሓቢሩ ተማሃራይ ሳልሳይ ዓመት ናቫል ኢንጂነሪንግ ነበር ሰዓረ ቅድሚ 10 ዓመት ኣብ 2007 ብምድረ በዳ ሰሃራን ኣጻምእ ሲናይን ናብ እስራኤል ምስ ኣተወ ሓለዋ ዶባት እስራኤል ተቐቢሎም ናብ መዕቆብ ስደተኛታት ከምዝወሰዱዎን ድሕሪ ቕሩብ ብላዕለዋይ ኮሚሽን ስደተኛታት ዩኤንኤችሲኣር ዝተዳለወ ግዝያዊ መንበርን ናይ ስራሕ ፍቓደን ከምዝትዋህቦም ይዝክር እንተኾነ ኣብ 2008 ሓሙሽተ ሽሕ ጥራሕ ዝነበረ ቑጽሪ ስደተኛታት ኣብ 2011 ናብ 17 ሽሕ ምስዓረገ ውሽጣዊ ጉድያት እስራኤል ነቲ ዋሕዚ ንምዕጋት ኮንዲሺናል ረሊዝ ብዝብል ንምንቅስቓስን ናይ ስራሕ ፍቓድን ሓተትቲ ዑቕባ ዝድርት ተኪኡዎ ካብኡ ንደሓር ስደተኛታት መንብሮን ህይወትን መሪሩዎም ካብ እስራኤል ነፊጾም ክወጽኡ ይሕግዘ እዩ ዝበሎ ንስደተኛታት ኣብ ሃሎትን ሳህሮንዩምን ዝተባህለ ክፉትን ዕጹውን ኣብያተ ማእሰርቲ ዝቕይድ ሕግታትን መመርሕን ምውጽኡ ነቲ ኩነታት ብኣካል ዝነብሮን ብደቂቕ ዝከታተሎን ሓታት ዑቕባ ሰዓረ ፍቓዱ የረድእ መግለጺ ስእሊ, ኤርትራዊ ስደተኛ ኣብ እስራኤል ሰዓረ ፍቓዱ ስለምንታይ ግን ክንድዚ ጸቕጢ ብቐንዱ ፖሊስ መንግስቲ እስራኤልዩ ይብል ሰዓረ ቀጺሉ ምኽንያቱ ንኣፍሪቃውያን ስደተኛታት ከም ስግኣት ባህልን ክብርታትን ኣይሁድ እዮም ዝርእዩና ድሕሪ ምባል ጽልኣት እስራኤላውያን ነበርቲ ተልኣቪቭ ብኸመይ ከምዝማዕበለ እውን ገምጋሙን ርእይቶኡን የቕርብ ብዙሓት ካብቶም ብሸፋቱ ሰሃራን ከተርቲ ኩሊት በደዌንን ተሳቕዮም ብኽንደይ ሽግርን መከራን ጉዕዞ ስደት ናብ እስራኤል ዝኣተዉ ስደተኛታተ ኣብታ ክዕቆቡላን ከዕርፉላን ሓሊኖም ዝኣተውዋ ሃገር ካልእ ጭንቅን ዓሌታዊ ጉዳይን ምስጸንሖመ ብኽቱር ጭንቀትን ዓቕሊ ጽበትን ኣብ ጎደናታት ክሰትዩን ሰትዮም ነንሓድሕዶም ክበኣሱን ምስ ጀመሩ ነበርቲ እታ ኸተማ ከማርሩ ጀሚሮም ብሓጺሩ ኣብ አስራኤል ወትሩ ኣብ ጭንቀት ኢና ንነብር ብፍላይ 10 ኤርትራውያን ደቀንስትዮ ኣብ ፍቕርን ሓዳርን ብዝተኽስተ ዘይምርድዳእ ብኤርትራውያን አሕዋተን ምስተቐትላ እስራኤላውያን ፈጺሞም ሰንቢዶም ኣንጻር ስደተኛታት ጽኑዕ መርገጺ ምስ ዘለዎም ጉጅለታት ኮይኖም ከኣ ሰላማዊ ሰልፊ ካካይዱ ጀሚሮም ምንጪ ስእሊ, MENAHEM KAHANA መግለጺ ስእሊ, ካብ እስራኤል ወጺኦም ኣብ ጉዕዞ ስደቶም ግዳይ ዳዒሽ ምስ ኮኑ ዝተላዕለ ሰለማዊ ሰልፊ ዓቕሊ ስደተኛታት ዘጻብብ ዝተፈላለየ ሕግታት ሰዓረ ከምዝሕብሮ ካብ 2012 ጀሚሩ ውሽጣዊ ጉዳይ እስራኤል ኤርትራውያንን ሱዳናውያንን ስደተኛታት ተጨናኒቖም ካብ እስራኤል ንኸወጽኡ ዝተፈላለየ ጸቓጢ ሕግታት ከውጽእ ጸኒሑ ኣሎ ገለ ካብኡ- ኣብ ክፉት መዳጎኒ መዓስከር ሃሎትን ኣብ ቤት ማእሰርቲ ሳሃሮንዮምን ምቕያድ ምድንጓይን ምጉታትን በብእዋኑ ዝሕደስ ግዝያዊ መንበሪ ፍቓድ ምድንጓይን ወይ ምኽልካል ናይ ሰራሕ ፍቓድ ሓጺር ግዝያዊ መንበሪ ፍቓድ ምሃብን ምጉታት ምሕዳስን መንበሪ ቪዛ ንምሕዳስ ኩሉ ሰብ ክረኽቦ ዘይክእል ከም ናይ ደሞዝ ሰነድ ከምኡ እውን ናይ እትነብረሉ ናይ ክራይ ውዑል ወረቐት ከተምጽእ ምሕታት ከምኡ እውን ነቶም ብፍታዎምን ስምምዕን ናብ ሳልሰይቲ ሃገር ዝኸዱ 3,500 ዶላር ተዋሂቦም ክፋነው እንከለዉ ኣብ ርእሲ እቶም ከኸዱ ዘይደለዩ ግን እቲ ጸቕጢ ይቕጽል ብዛዕባ ንሩዋንዳን ዩጋንዳን ምስተመለስካ እትረኽቦም ናይ ሓሶት ዛንታታት ምዝረጋሕ ዝኣመሰለ ይርከቦም ኣብ ዝሓለፈ ግንቦት 2017 ከኣ ነፍሲ ወከፍ ዝሰርሕ ሰብ 20 ካብ እቶቱ ክኸፍል ዘገድድ ሕጊ ኣጸዲቖም ድሮ ግብራዊ ኮይኑ ይስራሓሉ ምህላው የረድእ ኣብ ሰነ 2012 ሰበስልጣን እስራኤል ብምድረ በዳ ግብጺ ሲናይ ናብ እስራኤል ንዝኣትዉ ዘይሕጋውያን ስደተኛታት ንዝብሎም ንሰለስተ ዓመት ንክኣስሩዎም ዘፍቅደሎም ሕጊ ኣውጺኦም ይኹን እምበር ላዕለዋይ ቤት ፍርዲ እታ ሃገር ፍትሓዊ ኣይኮነን ብምባል ኣብ መስከረም 2013 ነጺጉዎ ምንጪ ስእሊ, GALI TIBBON መግለጺ ስእሊ, ሓደ ካብቲ ኣብ እስራኤል ዝተኻየደ ውዕዉዕ ሰላማዊ ሰልፍታት ቀጺሉ ባይቶ እስራኤል ክነሰት ኣብ ታሕሳስ 2013 ራብዓይ መመሓይሺ ሕጊ ብዝበሎ መተዓራረዩ ዓንቀጽ ዘይሕጋውያን ሓደስቲ እታው ስደተኛታት ንዓመት ክእሰሩ እቶም ድሮ ኣትዮም ዝጸንሑ ከኣ ኣብ ምድረ በዳ ኔገቭ ዝርከብ ሆሎት ተባሂሉ ኣብ ዝጽዋዕ መዳጎኒ መዓስከር ብዘይ ገደብ ክታሓዙን መዓልታዊ ህላዌኦም ንምርግጋጽ ሰለስተ ሳዕ ክፍርሙን ክሰርሑ ከምዘይፍቀደሎምን ዘገድድ ሕጊ ኣውጺኡ እንተኾን እዚ እውን ብባይቶ እስራኤል ተቐባልነት ኣይረኸበን ኩሎም ኣብ እሰራኤል ዝርከቡ ስደተኛታት ከአ ነቲ ጸቓጢ ሓሳብ ብምቅዋም ኣብ ታሪኽ እስራኤል ተራእዩ ዘይፈልጥ ውዕዉዕ ሰለማዊ ሰልፍታት ኣካይዶም እንተኾነ ባይቶ እስራኤል ሓምሻይ መመሓይሺ ሕጊ ብዝበሎ እቶም ሓደሽቲ እታው ንሰለስተ ወርሒ እቶም ዝጸንሑ ከኣ ክሳብ ብፍቓዶም ናብ ሳልሰይቲ ሃገር ዝኸዱ ን20 ኣዋርሕ ክእሰሩ ኣብ ክንዲ ሰለስተ ሳዕ መዓልታዊ ሓንሳብ ክፍርሙ ኣዚዙ ካብ 2013 ክሳብ 2015 ኣብ ዝነበረ ግዜ 9026 ሓተትቲ ዑቕባ ካብ እስራኤል ምውጽኦም ዝሓበር ሰዓረ ብዙሓት ካብቶም ብዘይጭበጥ ተስፋ ናብ ሩዋንዳን ኡጋንዳን ተመሊሶም ምስ ተኸላብቱ ስደት ከቕጽሉ ክብሉ ኣብ ምድረ በዳ ሰሃራ መፍቶ ዳዕሽን ኣይሲስን ኮይኖም ኣብ ኣጻምእን ባሕርን ዝጠፍኡ ብዙሓት እዮም ይብል ብመሪር ሓዘን ሓሳቡ ንምጥቕላል ከኣ ሕጂ እውን ናብ ሳልስይቲ ሃገር ንምጥራዝና ብዙሕ ስዉርን ቅሉዕን ውጥናት ይካየድ ስለዘሎ ኩላትና ስደተኛታት ተጥነቂቐና ከንርእዮን ነቲ ዝንገረናን ዝበሃለናን ኣዕሚቕና ክንሓስበሉ ይግባእ ክብል ንመሰልቱ ስደተኛታት ምኽሩ ይልግስ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 